Hanneke maakt: Gehaakte mutsjes
Gepost door Hanneke op 18:20
Moos 21 november 2013 om 19:19
kelly 21 november 2013 om 22:06
superleuk!! wil ik ook kunnen :) 1 Kronieke 28 ABA - Dawid het al die leiers - Bible Search
1 Kronieke 27 1 Kronieke 29
Dawid sê Salomo moet die tempel bou
1Dawid het al die leiers bymekaargeroep in Jerusalem. Dit was al die leiers van Israel, die *stamhoofde, die hoofde van die groepe wat vir die koning gewerk het, die leiers van 1 000 manne en die leiers van 100 manne, die hoofde oor al die goed van die koning en die hoofde oor die koning en sy seuns se skape en bokke. Hy het hulle almal bymekaargeroep saam met die *amptenare van die paleis en die spesiale manne van Dawid, en ook al die ander belangrike persone. 2Koning Dawid het opgestaan en gesê: “My vriende en mense van my volk, luister na wat ek sê. Ek wou ’n *tempel bou waar die *verbondskis van die Here kan staan, die plek waarop ons God sy voete kan sit. En ek het gereedgemaak om te bou. 3Maar God het vir my gesê: ‘Jy mag nie vir My ’n tempel bou nie, want jy het oorlog gemaak en jy het mense doodgemaak.’ 4Die Here, die God van Israel, het vir my uit my hele familie gekies om koning van Israel te wees so lank soos ek lewe. Hy het die *Juda-stam gekies om die belangrikste *stam te wees. Van die Juda-stam het Hy mý familie gekies, en van my pa se seuns het Hy vir mý gekies om koning te wees oor die hele Israel. 5Die Here het baie seuns vir my gegee, en van daardie seuns het Hy my seun Salomo gekies om op die *troon te sit, die troon wat behoort aan die Here, die Koning van Israel. 6Die Here het vir my gesê: ‘Jou seun Salomo, hý sal vir My die tempel bou met sy *oop stukke grond, want Ek het hóm gekies om ’n seun te wees vir My, en Ek sal ’n Vader wees vir hom. 7Salomo doen nou wat Ek wil hê en wat Ek besluit. As hy aanhou om dit te doen, dan sal Ek hom koning laat wees so lank soos hy lewe.’ 8Julle moet nou vir my iets belowe, hier waar die hele Israel, die *volksvergadering van die Here, dit sien, hier waar ons God dit hoor. Julle moet belowe dat julle sal aanhou om alles te doen wat julle God die Here wil hê. As julle dit doen, dan sal hierdie goeie land julle land wees en julle kinders sal die land ná julle *erf, vir altyd. 9En jý, my seun Salomo, jy moet die God van jou pa ken en jy moet Hom dien met jou hele hart. Jy moet dit geniet om dit te doen, want die Here weet wat elke mens dink, Hy ken elke gedagte van ’n mens. As jy die Here soek, dan sal Hy jou help om Hom te kry, maar as jy weggaan van Hom, dan sal Hy jou vir altyd los. 10Jy moet nou besef dat die Here vir jou gekies het om die tempel te bou wat aan Hom *gewy sal wees. Jy moet sterk wees, jy moet dit doen.”
11Dawid het vir sy seun Salomo planne gegee van die *voorportaal en van die ander geboue by die tempel. Dit was planne van die kamers waar hulle die *kosbare goed kon bêre, planne van die bo-kamers, die binneste kamers, en die kamer vir die deksel van die verbondskis. 12Daar was planne vir alles waaraan Dawid gedink het: planne vir die oop stukke grond by die tempel, vir al die kamers rondom die tempel, vir die stoorkamers van die tempel en die stoorkamers vir die gewyde goed, 13vir die kamers van die groepe *priesters en *Leviete, vir al die werk in die tempel, en vir die kamers vir al die tempel-gereedskap. 14Dawid het vir Salomo ook gesê hoeveel goud en silwer hulle moet gebruik vir die gereedskap. 15Hy het gesê hoeveel elke goue lampstaander en sy lampe moet weeg, en hoeveel goud hulle daarvoor moet gebruik, hoeveel elke silwer lampstaander en sy lampe moet weeg, en hoeveel silwer hulle daarvoor moet gebruik. Hy het gesê hoe hulle elke lampstaander moet gebruik. 16Dawid het vir Salomo gesê hoeveel goud hulle moet gebruik vir die tafels waar die *offer-brood moet staan, en hoeveel silwer hulle moet gebruik vir die silwertafels. 17Dawid het gesê hulle moet skoon goud gebruik vir die vurke, die skottels, die bekers en die goue bakke, en hy het gesê hoeveel goud hulle vir elkeen moet gebruik. Hy het ook gesê hulle moet silwer gebruik vir die silwerbakke, en hy het gesê hoeveel silwer hulle vir elkeen moet gebruik. 18Hy het gesê die *wierook-altaar moet van skoon goud wees, en hy het gesê hoeveel goud hulle moet gebruik. Hy het ’n plan gegee vir die waentjie waarop die goue *gerubs moes staan. Die gerubs se vlerke moes oop wees en die vlerke moes die verbondskis van die Here toemaak. 19Dawid het gesê: “Alles wat ek vir julle laat skryf het, kom van die Here. Hy het duidelik vir my gesê wat julle alles moet doen en hoe julle dit moet doen.”
20Dawid het ook vir sy seun Salomo gesê: “Jy moet sterk en dapper wees en jy moet die werk begin doen, jy moenie bang wees nie. Jy moet oor niks bekommerd wees nie, want God die Here, my God, is by jou. Hy sal jou nie los nie, Hy sal jou help om al die werk by die tempel klaar te maak. 21Hier is groepe priesters en Leviete wat al die werk in die tempel sal doen, en by jou is daar *vaardige mense wat alles kan en wil doen wat hulle moet doen. Die leiers en die hele volk sal doen wat jy sê.”